Οι **Αλβανοί στη Σερβία** (αλβανικά: *Shqiptarët në Serbi*, σερβικά: *Албанци у Србији*) είναι επίσημα αναγνωρισμένη εθνική μειονότητα που ζει στη βαλκανική χώρα.

Γεωγραφικά στοιχεία
-------------------

Στους δήμους του Πρέσεβο και Μπουγιάνοβατς οι Αλβανοί αποτελούν την πλειοψηφία του πληθυσμού (89,1% στο Πρέσεβο και 54,69% στο Μπουγιάνοβατς, σύμφωνα με την απογραφή του 2002). Στο δήμο της Μέντβετζα οι Αλβανοί είναι η δεύτερη μεγαλύτερη εθνοτική ομάδα (μετά τους Σέρβους) και το ποσοστό τους σε αυτό το δήμο ήταν 32% στην απογραφή του 1981, 28,67% το 1991 και 26,17% το 2002. Η περιοχή του Μπουγιάνοβατς και του Πρέσεβο είναι ευρέως γνωστή ως Κοιλάδα του Πρέσεβο (*Прешевска Долина*, *Lugina e Preshevës*).

Υπάρχει μια μικρή κοινότητα Αλβανών στην περιοχή Πέστερ του Σαντζάκ, που τοποθετείται σε χωριά όπως τα Μποροστίτσα, Ντολίτσε και Ουγκάο. Για τις δύο τελευταίες γενιές αυτά τα χωριά έχουν γίνει εν μέρει βοσνιακά, λόγω των σχέσεων επιμειξίας με τον Βόσνιο πληθυσμό που τα περιβάλλει. Ως εκ τούτου και λόγω των γιουγκοσλαβικών πολέμων και των μετέπειτα γεγονότων, επιλέγουν να δηλώνουν τους εαυτούς τους σε απογραφές ως «Μουσουλμάνους» και «Βόσνιους» αντί για Αλβανούς. Οι ηλικιωμένοι σε αυτά τα χωριά εξακολουθούν να μιλούν άπταιστα αλβανικά.

Πολιτισμικά στοιχεία
--------------------

Εκπαίδευση στην αλβανική γλώσσα παρέχεται για σχολεία πρωτοβάθμιας και δευτεροβάθμιας εκπαίδευσης. Υπάρχουν κάποια πανεπιστημιακού επιπέδου μαθήματα που παρέχονται στα αλβανικά, στην πρωτεύουσα της Σερβίας, το Βελιγράδι, αν και πολλοί φοιτητές επιλέγουν να λαμβάνουν πτυχία σε πανεπιστήμια του Κοσόβου, της Βόρειας Μακεδονίας ή της Αλβανίας.

Η κύρια θρησκεία των Αλβανών στην περιοχή αυτή είναι το Ισλάμ. Πριν από την οθωμανική εισβολή στα Βαλκάνια, ο πληθυσμός της κοιλάδας του Πρέσεβο ​​ήταν ως επί το πλείστον Ρωμαιοκαθολικός. Υπάρχουν ακόμα καθολικές εκκλησίες στα χωριά του Καραδάκ, που βρίσκονται σήμερα στο Κόσοβο.

Δημογραφικά στοιχεία
--------------------

Ένας εκτιμώμενος αριθμός 50.000–70.000 Αλβανών ζουν σήμερα στη Σερβία, η πλειοψηφία των οποίων διαμένουν στους δήμους του Πρέσεβο, Μπουγιάνοβατς και Μέντβετζα. Σύμφωνα με τα αποτελέσματα της απογραφής του 2002, υπήρχαν 61.467 ιθαγενείς Αλβανοί πολίτες. Οι περισσότεροι Αλβανοί επέλεξαν να μποϊκοτάρουν την απογραφή του 2011, η οποία είχε ως αποτέλεσμα μόνο 5.809 Αλβανοί να καταγραφούν στη χώρα.

Στην πρωτεύουσα της χώρας, το Βελιγράδι, υπάρχει μια μικρή αλβανική κοινότητα. Στην απογραφή του 1981 καταγράφηκαν 8.212 Αλβανοί, το 1991 4.985, το 2002 μειώθηκε στους 1.492 και σύμφωνα με την τελευταία απογραφή (2011) ο αριθμός είναι 1.252.

Παραπομπές
----------

1. ↑  *Popis stanovništva, domaćinstava i Stanova 2002. Knjiga 1: Nacionalna ili etnička pripadnost po naseljima* (στα Σερβικά). Statistical Office of the Republic of Serbia. 2003. ISBN 86-84433-00-9.
2. 1 2 3 4  Andrea Pieroni, Maria Elena Giusti, & Cassandra L. Quave (2011). "Cross-cultural ethnobiology in the Western Balkans
3. ↑  «2011 Census of Population, Households and Dwellings in the Republic of Serbia» (PDF). *stat.gov.rs*. Statistical Office of the Republic of Serbia. Αρχειοθετήθηκε από το πρωτότυπο (PDF) στις 14 Ιουλίου 2014. Ανακτήθηκε στις 15 Ιανουαρίου 2017.
4. ↑  «South Serbia Albanians Seek Community of Municipalities». Ανακτήθηκε στις 17 Ιουλίου 2013. South Serbia is home to 50,000 or so Albanians.
5. ↑  Partos, Gabriel (2 Φεβρουαρίου 2001). «Presevo valley tension». *BBC*.. Ανακτήθηκε στις 14 Ιανουαρίου 2015. *«Initially, the guerrillas' publicly acknowledged objective was to protect the local ethnic Albanian population of some 70,000 people from the repressive actions of the Serb security forces.»*
6. ↑  «Yugoslavia: Serbia Offers Peace Plan For Presevo Valley». Ανακτήθηκε στις 24 Οκτωβρίου 2013. The Serbian peace proposal calls for integrating the Presevo valley's 70,000 ethnic Albanian residents into mainstream Serbian political and social life.
7. ↑  «2011 Census of Population, Households and Dwellings in the Republic of Serbia: Ethnicity» (PDF). Belgrade: Statistical Office of the Republic of Serbia. 2012. Ανακτήθηκε στις 17 Φεβρουαρίου 2015.